
Posėdis įvyko 2021 m. vasario 12 d., pradžia – 9.00 val., pabaiga – 14.30 val. 
Posėdžio pirmininkė – Nijolė Dirginčienė, Savivaldybės merė.
Posėdžio sekretorė – Monika Kazlauskienė, Savivaldybės tarybos sekretorė.
Dalyvavo: 15 Savivaldybės tarybos narių (sąrašas pridedamas). 
Tarybos posėdyje dalyvaujantys asmenys: Savivaldybės administracijos direktorė Jovita Tirvienė, Savivaldybės administracijos direktoriaus pavaduotojas Valentinas Vincas Revuckas, Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė, Savivaldybės administracijos Socialinės paramos skyriaus vedėja Milda Ramanauskienė, Savivaldybės administracijos Biudžeto ir apskaitos skyriaus vedėja Ona Grigonienė, Savivaldybės administracijos Ūkio, turto ir kaimo plėtros skyriaus vedėjas Gintautas Žilys, Savivaldybės administracijos Strateginio planavimo ir investicijų skyriaus vedėjas Edvardas Citvaras, Savivaldybės gydytoja Eglė Grinevičienė, Savivaldybės administracijos Teisės ir civilinės metrikacijos skyriaus vedėja Aušra Slavinskienė, Birštono gimnazijos direktorius Alvydas Urbanavičius, Birštono vaikų lopšelio-darželio „Vyturėlis“ direktorė Vitalija Adamonienė, Birštono lopšelio-darželio „Giliukas“ direktorė Regina Gustaitienė, Birštono meno mokyklos direktorė Laimutė Raugevičienė, Birštono sporto centro direktorius Saulius Smailys, Birštono muziejaus direktorė Vilijeta Šalomskienė, Birštono viešosios bibliotekos direktorė Alina Jaskūnienė, Birštono turizmo informacijos centro direktorė Rūta Kapačinskaitė, Birštono kultūros centro direktorius Zigmas Vileikis, Nemajūnų dienos centro direktorius Gintas Pačėsas, Birštono miesto tvarkymo tarnybos direktorius Algirdas Kederys, VšĮ Birštono pirminės sveikatos priežiūros centro direktorius Dainius Kryžanauskas, Vilniaus Gedimino technikos universiteto, Aplinkos inžinerijos fakulteto, Teritorijų planavimo instituto vyriausioji mokslo darbuotoja doc. dr. Marija Burinskienė, Vilniaus Gedimino technikos universiteto, Aplinkos inžinerijos fakulteto, Teritorijų planavimo instituto vyresnioji mokslo darbuotoja doc. dr. Rasa Ušpalytė-Vitkūnienė
Posėdžio pirmininkė Nijolė Dirginčienė pasveikino Tarybos narius ir svečius, susirinkus į pirmąjį Tarybos posėdį 2021 metais, informavo apie COVID-19 situaciją Birštono savivaldybėje, supažindino su nuotolinio Tarybos posėdžio tvarka, pakvietė Tarybos narius registruotis į Birštono savivaldybės tarybos posėdį.
Posėdžio pirmininkė Nijolė Dirginčienė pristatė posėdžio darbotvarkę ir pakvietė Tarybos narius balsuoti dėl posėdžio darbotvarkės patvirtinimo.
Tarybos narys Juozas Aleksandravičius pasiūlė išklausyti 20 darbotvarkėje esančio klausimo informaciją, tačiau dėl jo balsuoti kito Tarybos posėdžio metu.
Posėdžio pirmininkė Nijolė Dirginčienė kalbėjo, kad pirmiausia reikėtų išklausyti šio klausimo informaciją ir tuomet nuspręsti dėl balsavimo.
Posėdžio pirmininkė Nijolė Dirginčienė pakvietė Tarybos narius balsuoti dėl posėdžio darbotvarkės patvirtinimo.
Balsavo: „už“ – 15 (vienbalsiai).
NUTARTA. Patvirtinti posėdžio darbotvarkę:
I. Informacija dėl Saugaus eismo komisijos studijos. Pranešėjas – Birštono savivaldybės mero pavaduotojas, Birštono savivaldybės Saugaus eismo komisijos pirmininkas, Vytas Kederys.
II. Informacija apie Vyriausybės atstovų įstaigos Vyriausybės atstovo Kauno ir Marijampolės apskrityse 2021 m. sausio 15 d. reikalavimą Nr. TR2-4(5.2E) dėl Lietuvos Respublikos vietos savivaldos įstatymo 45 straipsnio 7 dalies nuostatų įgyvendinimo. 
Pranešėja – Birštono savivaldybės merė Nijolė Dirginčienė.
III. Informacija apie Vyriausybės atstovų įstaigos Vyriausybės atstovo Kauno ir Marijampolės apskrityse 2021 m. sausio 15 d. reikalavimą Nr. TR2-3(5.2E) dėl Lietuvos Respublikos specialiųjų žemės naudojimo sąlygų įstatymo 7 straipsnio 5 dalies nuostatų įgyvendinimo. 
Pranešėja – Birštono savivaldybės merė Nijolė Dirginčienė.
1. Dėl Birštono savivaldybės strateginio 2021–2023 metų veiklos plano patvirtinimo. Pranešėjas – Savivaldybės administracijos Strateginio planavimo ir investicijų skyriaus vedėjas Edvardas Citvaras.
2. Dėl Birštono savivaldybės tarybos 2020 m. gruodžio 18 d. sprendimo Nr. TS-210 ,,Dėl Birštono savivaldybės tarybos veiklos reglamento patvirtinimo“ pakeitimo. Pranešėjas – Socialdemokratų frakcijos seniūnas Vytas Kederys.
3. Dėl Birštono savivaldybės 2021 m. biudžeto patvirtinimo. Pranešėja – Savivaldybės administracijos Biudžeto ir apskaitos skyriaus vedėja Ona Grigonienė.
4. Dėl Birštono gimnazijos 2020 metų veiklos ataskaitos. Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
5. Dėl Birštono vaikų lopšelio-darželio „Vyturėlis“ 2020 metų veiklos ataskaitos. Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
6. Dėl Birštono lopšelio-darželio „Giliukas“ 2020 metų veiklos ataskaitos. Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
7. Dėl Birštono meno mokyklos 2020 metų veiklos ataskaitos. Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
8. Dėl Birštono sporto centro 2020 metų veiklos ataskaitos. Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
9. Dėl Birštono muziejaus 2020 metų veiklos ataskaitos. Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
10. Dėl Birštono viešosios bibliotekos nuostatų patvirtinimo. Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
11. Dėl Birštono savivaldybės neformaliojo vaikų švietimo lėšų skyrimo ir panaudojimo tvarkos aprašo pakeitimo. Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
12. Dėl viešosios įstaigos „Tulpės“ sanatorijos įstatų patvirtinimo. Pranešėja – Savivaldybės gydytoja Eglė Grinevičienė.
13. Dėl Birštono savivaldybės visuomenės sveikatos stebėsenos 2019 metų ataskaitos patvirtinimo. Pranešėja – Savivaldybės gydytoja Eglė Grinevičienė.
14. Dėl nuompinigių už 28,65 kv. metro bendro ploto patalpų Birštone, Vaižganto g. 2, nuomą mokėjimo. Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
15. Dėl MB „Čiulba ulba“ nuompinigių mokėjimo. Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
16. Dėl UAB „Niklita“ nuompinigių mokėjimo. Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
17. Dėl ilgalaikio materialiojo turto perdavimo biudžetinei įstaigai Birštono miesto tvarkymo tarnybai valdyti, naudoti ir disponuoti juo patikėjimo teise. Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
18. Dėl Birštono savivaldybės tarybos 2020 m. lapkričio 20 d. sprendimo Nr. TS-169 „Dėl ilgalaikio materialiojo turto – biuveto Birštone, B. Sruogos g. 3, perdavimo biudžetinei įstaigai Birštono miesto tvarkymo tarnybai valdyti, naudoti ir disponuoti juo patikėjimo teise“ pakeitimo. Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
19. Dėl Birštono savivaldybės Birštono seniūnijos vietinės reikšmės kelių ir gatvių sąrašo ir Birštono savivaldybės Birštono miesto gatvių sąrašo patvirtinimo bei Birštono savivaldybės tarybos 
2019 m. gruodžio 20 d.  sprendimo Nr. TS-218 pripažinimo netekusiu galios. Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
20. Dėl žemės sklypų Birštone, Prienų g. 27 ir 27a, formavimo ir pertvarkymo projekto rengimo. Pranešėjas – Savivaldybės administracijos Architektūros ir kraštotvarkos skyriaus vedėjas Mantas Michaliunjo.
21. Dėl termino Birštono savivaldybės teritorijos bendrojo plano dalies Birštono savivaldybės teritorijos vandens tiekimo ir nuotekų tvarkymo infrastruktūros specialiojo plano sprendiniuose numatytų geriamojo vandens tiekimo ir nuotekų tvarkymo infrastruktūros plėtros planų ir aglomeracijos ribų nustatymo. Pranešėjas – Architektūros ir kraštotvarkos skyriaus vedėjas Mantas Michaliunjo.
22. Dėl Birštono savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimo. Pranešėja – Savivaldybės administracijos Biudžeto ir apskaitos skyriaus vedėja Ona Grigonienė.
23. Dėl ilgalaikės paskolos kreditinės linijos paėmimo. Pranešėja – Savivaldybės administracijos Biudžeto ir apskaitos skyriaus vedėja Ona Grigonienė. 
24. Dėl pritarimo bendradarbiavimo sutarčiai su Lietuvos automobilių kelių direkcija prie Susisiekimo ministerijos. Pranešėjas – Savivaldybės administracijos Strateginio planavimo ir investicijų skyriaus vedėjas Edvardas Citvaras. 
25. Dėl Birštono savivaldybės vietos gyventojų apklausos organizavimo tvarkos aprašo patvirtinimo. Pranešėja – Savivaldybės administracijos Teisės ir civilinės metrikacijos skyriaus vedėja Aušra Slavinskienė.
26. Dėl Birštono savivaldybės tarybos 2010 m. gruodžio 17 d. sprendimo Nr. TS-188 ,,Dėl leidimo įsigyti, laikyti, veisti, dresuoti agresyvius šunis ir jais prekiauti Birštono savivaldybėje išdavimo bei agresyvių šunų registravimo tvarkos aprašo patvirtinimo“ pripažinimo netekusiu galios. Pranešėja – Savivaldybės administracijos Teisės ir civilinės metrikacijos skyriaus vedėja Aušra Slavinskienė.
27. Dėl keleivių vežimo vietinio (priemiestinio) reguliaraus  susisiekimo autobusų maršrutu Birštonas–Prienai–Garliava–Kauno autobusų stotis mažiausios vienkartinio bilieto kainos nustatymo. Pranešėjas – Savivaldybės administracijos direktoriaus pavaduotojas Valentinas Vincas Revuckas.
28. Dėl Birštono savivaldybės 2021 metų socialinių paslaugų plano patvirtinimo. Pranešėja – Savivaldybės administracijos Socialinės paramos skyriaus vedėja Milda Ramanauskienė.
29. Dėl Birštono savivaldybės gyventojų 2021 metų užimtumo didinimo programos patvirtinimo. Pranešėja – Savivaldybės administracijos Socialinės paramos skyriaus vedėja Milda Ramanauskienė.
30. Dėl Birštono savivaldybės tarybos kontrolės komiteto 2021 metų veiklos programos patvirtinimo. Pranešėjas – Kontrolės komiteto pirmininkas Audrius Šeržentas. 
31. Dėl Birštono savivaldybės tarybos antikorupcijos komisijos nuostatų patvirtinimo. Pranešėja – Savivaldybės tarybos sekretorė Monika Kazlauskienė.
32. Dėl Birštono savivaldybės tarybos etikos komisijos nuostatų patvirtinimo. Pranešėja – Savivaldybės tarybos sekretorė Monika Kazlauskienė.
33. Dėl Birštono savivaldybės ilgalaikio materialiojo turto (patalpų Birštone, Jaunimo g. 8-3) nuomos. Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
	I. Informacija dėl Saugaus eismo komisijos studijos. 
	Pranešėjas – Birštono savivaldybės mero pavaduotojas, Birštono savivaldybės Saugaus eismo komisijos pirmininkas, Vytas Kederys.
Vilniaus Gedimino technikos universiteto, Aplinkos inžinerijos fakulteto, Teritorijų planavimo instituto vyriausioji mokslo darbuotoja doc. dr. Marija Burinskienė ir vyresnioji mokslo darbuotoja doc. dr. Rasa Ušpalytė-Vitkūnienė išsamiai pristatė „Eismo srautų kontrolės ir automobilių statymo vietų Birštono mieste organizavimo planą-studiją“.
Tarybos narys Darius Šeškevičius kalbėjo, kad tokiam svarbiam projektui reikėtų atskiro susitikimo ir aptarimo.
Tarybos narys Juozas Aleksandravičius teiravosi, kokiomis priemonėmis Savivaldybė turėtų paskatinti sanatorijų ir viešbučių vadovybę, kad svečiui atvykus automobiliu, jis būtų paliekamas tam tikrose stovėjimo vietose. Taip pat paklausė, ar rengiant studiją, buvo konsultuojamasi su specialistais, išmanančiais kurortų architektūrą, kurortologiją, nes pasiūlymas mažinti Vytauto Jurgio Meškos parką automobilių stovėjimo vietų sąskaita nėra priimtinas.
Vilniaus Gedimino technikos universiteto, Aplinkos inžinerijos fakulteto, Teritorijų planavimo instituto vyriausioji mokslo darbuotoja doc. dr. Marija Burinskienė atsakė, kad buvo konsultuotasi su Savivaldybės architektu. Doc. dr. Marija Burinskienė atkreipė dėmesį, kad pasiūlyme nėra siūloma drastiškai mažinti parkus dėl automobilių stovėjimo vietų, o atsiradus aikštelėms N. Silvanavičiaus gatvėje ir prie PC „Norfos“, poilsiautojams būtų galimybė automobilius pasilikti ten.
Posėdžio pirmininkė Nijolė Dirginčienė papildė, kad taip pat būtų galima viską sureguliuoti kelio eismo ženklais, ką ir planuojama daryti nuo šio pavasario.
Tarybos narys Audrius Šeržentas teiravosi, ką pranešėja mano apie mokamą automobilių stovėjimą centrinėje miesto dalyje.
 Vilniaus Gedimino technikos universiteto, Aplinkos inžinerijos fakulteto, Teritorijų planavimo instituto vyriausioji mokslo darbuotoja doc. dr. Marija Burinskienė atsakė, kad jei būtų naudojama gera automobilių stovėjimo sistema, finansiškai tai neapsimokėtų. 
Tarybos nariai plačiau diskutavo dėl finansinio automobilių stovėjimo apmokėjimo naudingumo.
	II. Informacija apie Vyriausybės atstovų įstaigos Vyriausybės atstovo Kauno ir Marijampolės apskrityse 2021 m. sausio 15 d. reikalavimą Nr. TR2-4(5.2E) dėl Lietuvos Respublikos vietos savivaldos įstatymo 45 straipsnio 7 dalies nuostatų įgyvendinimo. 
	Pranešėja – Birštono savivaldybės merė Nijolė Dirginčienė.
	III. Informacija apie Vyriausybės atstovų įstaigos Vyriausybės atstovo Kauno ir Marijampolės apskrityse 2021 m. sausio 15 d. reikalavimą Nr. TR2-3(5.2E) dėl Lietuvos Respublikos specialiųjų žemės naudojimo sąlygų įstatymo 7 straipsnio 5 dalies nuostatų įgyvendinimo. 
	Pranešėja – Birštono savivaldybės merė Nijolė Dirginčienė.
1. SVARSTYTA. Birštono savivaldybės strateginio 2021–2023 metų veiklos plano patvirtinimas. 
	Pranešėjas – Savivaldybės administracijos Strateginio planavimo ir investicijų skyriaus vedėjas Edvardas Citvaras. 
	Tarybos narys Helmanas Lik informavo, kad pasitraukia iš Lietuvos socialdemokratų partijos bei Birštono savivaldybės taryboje daugumą sudarančios Lietuvos socialdemokratų partijos frakcijos.
	Posėdžio pirmininkė Nijolė Dirginčienė padėkojo už pareikštą nuomonę, palinkėjo sėkmės ateities darbuose.
	Tarybos narė Birutė Magdelena Vokietaitienė kalbėjo apie pateiktame veiklos plane, 6 programoje numatytas žemės ūkio vystymo priemones, kurios vykdomos kaip Valstybės deleguotos funkcijos, kurias atlieka savivaldybėse dirbantys žemės ūkio specialistai. Tarybos narė teiravosi, ar Birštono savivaldybėje numatoma didinti žemės ūkio specialisto darbo užmokestį ir ar bus samdomi nauji darbuotojai, nes darbo krūvis bus labai didelis.
	Administracijos direktorė Jovita Tirvienė informavo, kad nuo šios savaitės Administracijoje pradėjo dirbti naujas specialistas, kurio darbas ir bus susijęs su žemės ūkiu.
	Tarybos nariai plačiau diskutavo apie Birštono savivaldybės strateginio 2021–2023 metų veiklos planą.
	Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 9, „prieš“ – 0, „susilaikė“ – 6.
NUTARTA. Sprendimą priimti. Sprendimas pridedamas (Nr. TSE-1).
2. SVARSTYTA. Birštono savivaldybės tarybos 2020 m. gruodžio 18 d. sprendimo Nr. TS-210 ,,Dėl Birštono savivaldybės tarybos veiklos reglamento patvirtinimo“ pakeitimas.
	Pranešėjas – Socialdemokratų frakcijos seniūnas Vytas Kederys.
	Tarybos nariai plačiau diskutavo dėl siūlomo Birštono savivaldybės tarybos veiklos reglamento pakeitimo.
	Posėdžio pirmininkė Nijolė Dirginčienė kalbėjo, kad Tarybos narių kompensacijų sumažinimas Birštono savivaldybės biudžetą papildytų beveik 12 tūkst. eurų.
	Tarybos nariai plačiau diskutavo dėl Tarybos nario Audriaus Šeržento siūlymo atsisakyti mero patarėjo etato.
	Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 8, „prieš“ – 0, „susilaikė“ – 7.
NUTARTA. Sprendimą priimti. Sprendimas pridedamas (Nr. TSE-2).
Tarybos nariai diskutavo dėl nusišalinimo 3 darbotvarkės klausimu. 9 Tarybos nariai (D. Adamonytė; J. Aleksandravičius; N. Dirginčienė; K. Justinavičienė; V. Kederys; D. Šeškevičius; B. M. Vokietaitienė; D. Zdanavičienė; R. Žentelienė) pareiškė norą nusišalinti nuo balsavimo 3 darbotvarkės klausimu. Posėdžio pirmininkė Nijolė Dirginčienė pasiūlė bendru sutarimu nepritarti arba balsuoti dėl Tarybos narių nusišalinimo, nes kitu atveju, nelikus kvorumo, sprendimas nebūtų priimtas. 
	Posėdžio pirmininkė Nijolė Dirginčienė pakvietė Tarybos narius balsuoti dėl nusišalinimų nepriėmimo.
Balsavo: „už“ – 8, „prieš“ – 0, „susilaikė“ – 0.
NUTARTA. Nusišalinimų nepriimti.
3. SVARSTYTA. Birštono savivaldybės 2021 m. biudžeto patvirtinimas.
Pranešėja – Savivaldybės administracijos Biudžeto ir apskaitos skyriaus vedėja Ona Grigonienė.
Posėdžio pirmininkė Nijolė Dirginčienė kalbėjo apie Birštono savivaldybės 2021 m. biudžetą, jo formavimą bei Tarybos opozicinių frakcijų teiktus pasiūlymus.
Administracijos direktorė Jovita Tirvienė kalbėjo apie Birštono savivaldybės 2021 m. biudžeto projektą, numatomas išlaidas ir pajamas, planuojamą imti paskolą bei turimus įsipareigojimus. Taip pat kalbėjo, kad biudžeto projektas buvo ne kartą tikslintas, siekiant jį subalansuoti, buvo peržiūrėti trijų pagrindinių Administracijos skyrių planuojami biudžetai, peržiūrėti visi planuojami darbai ir sumažintos šių Skyrių planuojamos išlaidos. 
Finansų ir biudžeto komiteto pirmininkė Kristina Justinavičienė padėkojo Finansų ir biudžeto komiteto nariams už jų aktyvų dalyvavimą svarstant Birštono savivaldybės 2021 m. biudžeto projektą ir konstruktyvių sprendimų ieškojimą. Komiteto pirmininkė Kristina Justinavičienė plačiau kalbėjo apie Komiteto darbą svarstant Birštono savivaldybės 2021 m. biudžeto projektą bei parengtą Finansų ir biudžeto komiteto išvadą.
Tarybos narė Valė Petkevičienė kalbėjo, kad opozicinių frakcijų nariai taip pat džiaugiasi kylančiu darbo užmokesčiu bei galimybe prisidėti formuojant Birštono savivaldybės 2021 metų biudžetą. Taip pat plačiau kalbėjo apie Birštono savivaldybės 2021 metų biudžeto projekto formavimą, teiktas pastabas bei siūlymus, kaip būtų galima jį koreguoti.
Tarybos narė Dovilė Adamonytė atsakė Tarybos narei Valei Petkevičienei, kad į pasiūlymus buvo atsižvelgta, diskutuota, todėl teigti, kad į opozicinių frakcijų pasiūlymus nebuvo reaguojama, negalima.
Tarybos narė Jurgita Šeržentienė išsakė savo nuomonę apie Birštono savivaldybės 2021 metų biudžeto projekto formavimą, pabrėžė, kad prioritetu Tarybos opozicinės frakcijos laiko biudžetinių įstaigų ir nevyriausybinių organizacijų finansavimo užtikrinimą.
Tarybos narys Vytas Kederys kalbėjo apie Birštono savivaldybės 2021 metų biudžeto projekte numatytą NVO finansavimą bei opozicinių frakcijų siūlymą jį sumažinti.
Tarybos narys Darius Šeškevičius kalbėjo, kad siūlyme buvo įsivėlusi klaida ir ji dabar ištaisyta. Taip pat kalbėjo apie bendrą Tarybos ir Administracijos darbą, ruošiant biudžeto projektą.
Tarybos narys Audrius Šeržentas kalbėjo apie Tarybos opozicinių frakcijų teiktus pasiūlymus biudžeto projektui bei pasiūlymų svarstymą Komitetų posėdžiuose.
Tarybos nariai plačiau diskutavo dėl Birštono savivaldybės 2021 metų biudžeto projekto bei kitais Birštono savivaldybei aktualiais klausimais.
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 8, „prieš“ – 6, „susilaikė“ – 1.
NUTARTA. Sprendimą priimti. Sprendimas pridedamas (Nr. TSE-3).
	Dėl balsavimo 4 darbotvarkės klausimu norą nusišalinti pareiškė Tarybos nariai – Vytas Kederys, Juozas Aleksandravičius ir Kristina Justinavičienė.
	Tarybos nariai bendru sutarimu nusišalinimų nepriėmė. Posėdyje yra ir balsavime dalyvauja 15 Tarybos narių.
4. SVARSTYTA. Birštono gimnazijos 2020 metų veiklos ataskaita.
	Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
	Birštono gimnazijos direktorius Alvydas Urbanavičius pristatė Birštono gimnazijos 2020 metų veiklos ataskaitą.
	Tarybos narė Dovilė Adamonytė teiravosi, ar Birštono gimnazijoje darbuotojai vakcinuojami. 
	Birštono gimnazijos direktorius Alvydas Urbanavičius atsakė, kad visi darbuotojai, kurie planuoja turėti kontaktą su mokiniais, yra vakcinuoti.
	Tarybos nariai kalbėjo apie galimybes priimti mokinius mokytis Gimnazijoje kontaktiniu būdu.
	Tarybos narys Helmanas Lik padėkojo Gimnazijos direktoriui už pristatytą ataskaitą bei kalbėjo apie Birštono savivaldybės 2021 metų biudžeto projektą.
Tarybos nariai klausimų bei pasiūlymų neturėjo, posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-4).
	Dėl balsavimo 5 darbotvarkės klausimu norą nusišalinti pareiškė Tarybos narė Dovilė Adamonytė.
	Tarybos nariai bendru sutarimu nusišalinimo nepriėmė. Posėdyje yra ir balsavime dalyvauja 15 Tarybos narių.
5. SVARSTYTA. Birštono vaikų lopšelio-darželio „Vyturėlis“ 2020 metų veiklos ataskaita.
Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
Birštono vaikų lopšelio-darželio „Vyturėlis“ direktorė Vitalija Adamonienė pristatė įstaigos 2020 metų veiklos ataskaitą.
Tarybos nariai ir Birštono vaikų lopšelio-darželio „Vyturėlis“ direktorė Vitalija Adamonienė diskutavo apie įstaigos veiklą 2020 metais.
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-5).
6. SVARSTYTA. Birštono lopšelio-darželio „Giliukas“ 2020 metų veiklos ataskaita.
Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
Birštono lopšelio-darželio „Giliukas“ direktorė Regina Gustaitienė pristatė įstaigos 2020 metų veiklos ataskaitą.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-6).
7. SVARSTYTA. Birštono meno mokyklos 2020 metų veiklos ataskaita.
Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
Birštono meno mokyklos direktorė Laimutė Raugevičienė pristatė įstaigos 2020 metų veiklos ataskaitą.
Tarybos narys Juozas Aleksandravičius pasiteiravo, ar priėmus 2021 metų Savivaldybės biudžetą, Meno mokyklai nereikės kreiptis į Tarybą su prašymu kelti mokestį už vaikų mokymą, mokyklos teikiamas paslaugas.
Birštono meno mokyklos direktorė Laimutė Raugevičienė atsakė, kad iki balandžio mėnesio yra rengiamas strateginis planas, planuojama daugiau programų, todėl kaina už paslaugas gali kilti. Jeigu Meno mokyklos renovacija baigsis ankstyvą rudenį, gali būti, kad Tarybai bus teikiamas prašymas skirti pinigų pastato šildymui ir elektrai, nes šiuo metu už šias paslaugas nėra mokama.
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-7).
8. SVARSTYTA. Birštono sporto centro 2020 metų veiklos ataskaita.
Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
Birštono sporto centro direktorius Saulius Smailys pristatė įstaigos 2020 metų veiklos ataskaitą.
Tarybos narys Audrius Šeržentas pasiteiravo apie futbolo komandų dalyvavimą rungtynėse.
Birštono sporto centro direktorius Saulius Smailys atsakė, kad yra užtikrintas dalyvavimas trečiojoje lygoje.
Tarybos nariai kalbėjo apie daugiafunkcį sporto centrą ir jo planuojamą atidarymą.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-8).
	Dėl balsavimo 9 darbotvarkės klausimu norą nusišalinti pareiškė Tarybos narys Darius Šeškevičius.
	Tarybos nariai bendru sutarimu nusišalinimą priėmė. Tarybos narys Darius Šeškevičius paliko nuotolinį Tarybos posėdį. Posėdyje yra ir balsavime dalyvauja 14 Tarybos narių.
2. SVARSTYTA. Birštono muziejaus 2020 metų veiklos ataskaita.
Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
Birštono muziejaus direktorė Vilijeta Šalomskienė pristatė įstaigos 2020 metų veiklos ataskaitą.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 13, „prieš“ – 0, „susilaikė“ – 1.
NUTARTA. Sprendimą priimti. Sprendimas pridedamas (Nr. TSE-9).
	Į posėdį grįžo Tarybos narys Darius Šeškevičius. Posėdyje yra ir balsavime dalyvauja 15 Tarybos narių.
10. SVARSTYTA. Birštono viešosios bibliotekos nuostatų patvirtinimas.
Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-10).
	11. SVARSTYTA. Birštono savivaldybės neformaliojo vaikų švietimo lėšų skyrimo ir panaudojimo tvarkos aprašo pakeitimas.
Pranešėja – Savivaldybės administracijos Švietimo, kultūros ir sporto skyriaus vyriausioji specialistė Vida Gadliauskienė.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-11).
12. SVARSTYTA. Viešosios įstaigos „Tulpės“ sanatorijos įstatų patvirtinimas.
Pranešėja – Savivaldybės gydytoja Eglė Grinevičienė. 
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-12).
	13. SVARSTYTA. Birštono savivaldybės visuomenės sveikatos stebėsenos 2019 metų ataskaitos patvirtinimas.
Pranešėja – Savivaldybės gydytoja Eglė Grinevičienė. 
Kauno rajono visuomenės sveikatos biuro direktorius Laurynas Dilys pristatė Birštono savivaldybės sveikatos būklę mažųjų savivaldybių kontekste 2017–2019 m.
Tarybos nariai ir Kauno rajono visuomenės sveikatos biuro direktorius Laurynas Dilys diskutavo dėl pranešimo „Birštono savivaldybės sveikatos būklė mažųjų savivaldybių kontekste 2017–2019 m.“ naudingumo, tyrimo metodikos, pateiktų duomenų tikslumo ir naujų projektų bei programų įgyvendinimo.
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 10, „prieš“ – 0, „susilaikė“ – 5.
NUTARTA. Sprendimą priimti. Sprendimas pridedamas (Nr. TSE-13).
Administracijos direktorė Jovita Tirvienė pateikė atsakymus į Tarybos narių klausimus dėl  nevyriausybinių organizacijų finansavimo, atliekų tvarkymo sumos bei daugiafunkcio sporto centro projekto sumos.


Posėdžio pirmininkė Nijolė Dirginčienė pakvietė regisruotis Tarybos narius į Birštono savivaldybės Tarybos posėdžio antrąją dalį.
	14. SVARSTYTA Nuompinigių už 28,65 kv. metro bendro ploto patalpų Birštone, Vaižganto g. 2, nuomą mokėjimas.
Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys informavo, kad Komitetų posėdžiuose buvo siūloma nuompinigius sumažinti 50 proc.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14, „prieš“ – 0, „susilaikė“ – 1.
NUTARTA. Sprendimą priimti, nuompinigius sumažinti 50 proc. Sprendimas pridedamas (Nr. TSE-14).
	Dėl balsavimo 15 darbotvarkės klausimu norą nusišalinti pareiškė Tarybos narė Dovilė Adamonytė.
	Tarybos nariai bendru sutarimu nusišalinimą priėmė. Tarybos narė Dovilė Adamonytė paliko nuotolinį Tarybos posėdį. Posėdyje yra ir balsavime dalyvauja 14 Tarybos narių.
	15. SVARSTYTA. MB „Čiulba ulba“ nuompinigių mokėjimas.
Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys informavo, kad Komitetų posėdžiuose buvo siūloma nuompinigius sumažinti 50 proc.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti, nuompinigius sumažinti 50 proc. Sprendimas pridedamas (Nr. TSE-15).
Į posėdį grįžo Tarybos narė Dovilė Adamonytė. Posėdyje yra ir balsavime dalyvauja 15 Tarybos narių.
	16. SVARSTYTA. UAB „Niklita“ nuompinigių mokėjimas.
	Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys informavo, kad Komitetų posėdžiuose buvo siūloma nuompinigius sumažinti 50 proc.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti, nuompinigius sumažinti 50 proc. Sprendimas pridedamas (Nr. TSE-16).
	17. SVARSTYTA. Ilgalaikio materialiojo turto perdavimas biudžetinei įstaigai Birštono miesto tvarkymo tarnybai valdyti, naudoti ir disponuoti juo patikėjimo teise.
Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys. 
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-17).
	18. SVARSTYTA. Birštono savivaldybės tarybos 2020 m. lapkričio 20 d. sprendimo Nr. TS-169 „Dėl ilgalaikio materialiojo turto – biuveto Birštone, B. Sruogos g. 3, perdavimo biudžetinei įstaigai Birštono miesto tvarkymo tarnybai valdyti, naudoti ir disponuoti juo patikėjimo teise“ pakeitimas.
Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-18).
	19. SVARSTYTA. Birštono savivaldybės Birštono seniūnijos vietinės reikšmės kelių ir gatvių sąrašo ir Birštono savivaldybės Birštono miesto gatvių sąrašo patvirtinimas bei Birštono savivaldybės tarybos 2019 m. gruodžio 20 d.  sprendimo Nr. TS-218 pripažinimas netekusiu galios.
Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys. 
Tarybos narė Birutė Magdelena Vokietaitienė pasiteiravo, kas yra atsakingi už kelių, šaligatvių ir viešųjų erdvių priežiūrą Naujajame Birštone (Vienkiemyje). Tarybos narė paprašė labiau prižiūrėti šaligatvius, bendruomenės parką, ypač žiemos metu, kuomet yra iškritęs gausus sniegas.
Savivaldybės administracijos Ūkio, turto ir kaimo plėtros skyriaus vedėjas Gintautas Žilys atsakė, kad kelius, šaligatvius ir viešąsias erdves Naujajame Birštone prižiūri Birštono miesto tvarkymo tarnyba.
Administracijos direktorė Jovita Tirvienė kalbėjo, kad gyventojai turėtų suprasti, jog iškritus gausiam sniegui, prioritetai yra pagrindinėms gatvėms. 
Tarybos nariai plačiau diskutavo apie gatvių, šaligatvių ir viešųjų erdvių priežiūrą Birštono savivaldybės teritorijoje.
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14, „prieš“ – 0, „susilaikė“ – 1.
NUTARTA. Sprendimą priimti. Sprendimas pridedamas (Nr. TSE-19).
	20. SVARSTYTA. Žemės sklypų Birštone, Prienų g. 27 ir 27a, formavimo ir pertvarkymo projekto rengimas.
Pranešėjas – Savivaldybės administracijos Architektūros ir kraštotvarkos skyriaus vedėjas Mantas Michaliunjo.
Posėdžio pirmininkė Nijolė Dirginčienė pastebėjo ir pabrėžė, kad svarbiausia viešąsias erdves palikti bendruomenei, todėl 17,6 ha būtų neprivatizuojami ir neišnuomojami.
Administracijos direktorė Jovita Tirvienė kalbėjo, jog Birštono kurorto tikslas – pritraukti kuo daugiau investicijų, sudaryti sąlygas naujų darbo vietų kūrimui, lėšų pritraukimui į biudžetą, šis žemės formavimo ir pertvarkymo projektas padėtų tai padaryti. Administracijos direktorė informavimo apie galimą investuotoją, kuris domisi investicijomis Birštone.
Tarybos narys Darius Šeškevičius pasidžiaugė, kad klausimas pristatomas iš esmės, o ne tik kaip techninis planas, teiravosi, ar šis klausimas buvo svarstomas Strateginio investuotojo atrankos komisijos posėdžiuose. 
Tarybos narys Vytas Kederys atsakė, kad klausimas buvo svarstomas ir Strateginio investuotojo atrankos komisijos posėdžiuose.
Tarybos narė Jurgita Šeržentienė išsakė nuomonę, kad suskaldžius sklypus, konkurencinė erdvė padidėtų, todėl reikėtų neskubėti ir investuotojams pasiūlyti mažesnius sklypus.
Tarybos nariai plačiau diskutavo apie žemės sklypų Birštone, Prienų g. 27 ir 27a formavimo ir pertvarkymo projektą.
Posėdžio pirmininkė Nijolė Dirginčienė kalbėjo, kad bendraujant su Ekonomikos ir inovacijų ministerijos viceministrais, kurie atsakingi už turizmą ir investicijų pritraukimą, išsakyta nuomonė, kad dideli sklypai investuotojams yra patrauklesni.
Savivaldybės administracijos Architektūros ir kraštotvarkos skyriaus vedėjas Mantas Michaliunjo kalbėjo, kad suskaidymas į mažesnius sklypus Savivaldybei bus nenaudingas.
Posėdžio pirmininkė Nijolė Dirginčienė trumpai supažindino Tarybos narius su situacija, susiklosčiusia rengiant Kurortų ir kurortinių teritorijų įstatymą.
Tarybos narys Darius Šeškevičius pasiūlė balsavimą dėl šio klausimo atidėti kitam Tarybos posėdžiui.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 8, „prieš“ – 1, „susilaikė“ – 6.
NUTARTA. Sprendimą priimti. Sprendimas pridedamas (Nr. TSE-20).
	21. SVARSTYTA. Termino Birštono savivaldybės teritorijos bendrojo plano dalies Birštono savivaldybės teritorijos vandens tiekimo ir nuotekų tvarkymo infrastruktūros specialiojo plano sprendiniuose numatytų geriamojo vandens tiekimo ir nuotekų tvarkymo infrastruktūros plėtros planų ir aglomeracijos ribų nustatymas.
Pranešėjas – Architektūros ir kraštotvarkos skyriaus vedėjas Mantas Michaliunjo.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-21).
	22. SVARSTYTA. Birštono savivaldybės aplinkos apsaugos rėmimo specialiosios programos 2020 metų priemonių vykdymo ataskaitos patvirtinimas.
Pranešėja – Savivaldybės administracijos Biudžeto ir apskaitos skyriaus vedėja Ona Grigonienė.
Tarybos narys Juozas Aleksandravičius išsakė pastebėjimus dėl Vytauto Jurgio Meškos parko ir medžių sodinimo.
Posėdžio pirmininkė Nijolė Dirginčienė kalbėjo, kad atsižvelgiant į Tarybos nario išsakytus pastebėjimus, visus norinčius pasisakyti šiais klausimais planuotų sukviesti į bendrą pasitarimą. 
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 15 (vienbalsiai).
NUTARTA. Sprendimą priimti. Sprendimas pridedamas (Nr. TSE-22).
	23. SVARSTYTA. Ilgalaikės paskolos kreditinės linijos paėmimas.
Pranešėja – Savivaldybės administracijos Biudžeto ir apskaitos skyriaus vedėja Ona Grigonienė.
Tarybos narys Adurius Šeržentas pasiteiravo, kokia yra dabartinė Birštono savivaldybės skola.
Posėdžio pirmininkė Nijolė Dirginčienė kalbėjo, kad Savivaldybė daug metų nebesiskolina. Ši paskola bus naudojama Meno mokyklos ir lopšelio-darželio „Giliukas“ rekonstrukcijoms.
Savivaldybės administracijos Biudžeto ir apskaitos skyriaus vedėja Ona Grigonienė atsakė, kad kreditorinis įsiskolinimas yra 2 671 000 Eur. 
Tarybos narys Helmanas Lik pasiteiravo, kodėl įstaigų rekonstrukcijoms pinigų reikia skolintis, o nebūtinoms išlaidoms, tokioms kaip suoliuko įrengimas, pinigų atsiranda.
Tarybos narė Dovilė Adamonytė atsakė, kad suoliuko finansavimas yra iš Kurortinės rinkliavos, o šių lėšų įstaigų rekonstrukcijoms panaudoti negalima.
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 8, „prieš“ – 0, „susilaikė“ – 7.
NUTARTA. Sprendimą priimti. Sprendimas pridedamas (Nr. TSE-23). 
Tarybos narė Jurgita Šeržentienė paliko nuotolinį Tarybos posėdį. Posėdyje yra ir balsavime dalyvauja 14 Tarybos narių.
	24. SVARSTYTA. Pritarimas bendradarbiavimo sutarčiai su Lietuvos automobilių kelių direkcija prie Susisiekimo ministerijos.
Pranešėjas – Savivaldybės administracijos Strateginio planavimo ir investicijų skyriaus vedėjas Edvardas Citvaras.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-24).
	25. SVARSTYTA. Birštono savivaldybės vietos gyventojų apklausos organizavimo tvarkos aprašo patvirtinimas.
	Pranešėja – Savivaldybės administracijos Teisės ir civilinės metrikacijos skyriaus vedėja Aušra Slavinskienė.
	Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-25).
	26. SVARSTYTA. Birštono savivaldybės tarybos 2010 m. gruodžio 17 d. sprendimo Nr. TS-188 ,,Dėl leidimo įsigyti, laikyti, veisti, dresuoti agresyvius šunis ir jais prekiauti Birštono savivaldybėje išdavimo bei agresyvių šunų registravimo tvarkos aprašo patvirtinimo“ pripažinimas netekusiu galios.
Pranešėja – Savivaldybės administracijos Teisės ir civilinės metrikacijos skyriaus vedėja Aušra Slavinskienė.
Tarybos narys Juozas Aleksandravičius pasiūlė pasidomėti, kaip kitos savivaldybės apriboja agresyvių ir garsių augintinių laikymą daugiabučiuose namuose.
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-26).
	27. SVARSTYTA. Keleivių vežimo vietinio (priemiestinio) reguliaraus susisiekimo autobusų maršrutu Birštonas–Prienai–Garliava–Kauno autobusų stotis mažiausios vienkartinio bilieto kainos nustatymas. 
	Pranešėjas – Savivaldybės administracijos direktoriaus pavaduotojas Valentinas Vincas Revuckas.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-27).
28. SVARSTYTA. Birštono savivaldybės 2021 metų socialinių paslaugų plano patvirtinimas. 
Pranešėja – Savivaldybės administracijos Socialinės paramos skyriaus vedėja Milda Ramanauskienė.
Tarybos narys Juozas Aleksandravičius pasiteiravo, ar Savivaldybės administracijos Socialinės paramos skyrius ir Nemajūnų dienos centras tikrina priešgaisrines signalizacijas pas senolius. Tarybos narys pasiūlė Tarybos nariams iš kanceliarinių lėšų nupirkti dūmų detektorius senoliams, kurių jie neturi.
Posėdžio pirmininkė Nijolė Dirginčienė kalbėjo, kad seniūnas Jonas Kederys ir priešgaisrinės saugos darbuotojai važiuoja ir tikrina, ar detektoriai yra įrengti. 
Administracijos direktorė Jovita Tirvienė kalbėjo, kad praeitų metų spalio mėnesį buvo planuojama akcija detektorių dovanojimui, tačiau karantinas sutrukdė šios akcijos įgyvendinimui. Direktorė patvirtino, kad seniūnas važinėja ir tikrina, ar namuose užtikrinama krosnių priežiūra.  
Savivaldybės administracijos Socialinės paramos skyriaus vedėja Milda Ramanauskienė informavo, kad gyventojai yra nuolatos prižiūrimi ir tikrinami, jei kyla kokių problemų, kreipiamasi į atitinkamus specialistus.
Tarybos nariai daugiau klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-28).
29. SVARSTYTA. Birštono savivaldybės gyventojų 2021 metų užimtumo didinimo programos patvirtinimas.
Pranešėja – Savivaldybės administracijos Socialinės paramos skyriaus vedėja Milda Ramanauskienė.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-29).
30. SVARSTYTA. Birštono savivaldybės tarybos kontrolės komiteto 2021 metų veiklos programos patvirtinimas. 
Pranešėjas – Kontrolės komiteto pirmininkas Audrius Šeržentas.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-30).
31. SVARSTYTA. Birštono savivaldybės tarybos antikorupcijos komisijos nuostatų patvirtinimas. 
Pranešėja – Savivaldybės tarybos sekretorė Monika Kazlauskienė.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-31).
32. SVARSTYTA. Birštono savivaldybės tarybos etikos komisijos nuostatų patvirtinimas. 
Pranešėja – Savivaldybės tarybos sekretorė Monika Kazlauskienė.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 14 (vienbalsiai).
NUTARTA. Sprendimą priimti. Sprendimas pridedamas (Nr. TSE-32).
33. SVARSTYTA. Birštono savivaldybės ilgalaikio materialiojo turto (patalpų Birštone, Jaunimo g. 8-3) nuoma. 
Pranešėjas – Savivaldybės administracijos Ūkio, turto ir kaimo plėtros skyriaus vedėjas Gintautas Žilys.
Tarybos narys Juozas Aleksandravičius pasiteiravo, ar nepablogės Birštono pirminės sveikatos priežiūros centro darbo kokybė ir kas teiks paslaugas.
Birštono pirminės sveikatos priežiūros centro direktorius Dainius Kryžanauskas atsakė, kad paslaugų kokybė nepablogės, tikėtina, net pagerės, nes bus teikiamos papildomos paslaugos.
Tarybos nariai klausimų bei pasiūlymų neturėjo ir posėdžio pirmininkė Nijolė Dirginčienė pakvietė balsuoti dėl sprendimo priėmimo.
Balsavo: „už“ – 13, „prieš“ – 0, „susilaiko“ - 1 (vienbalsiai).
NUTARTA. Sprendimą priimti. Sprendimas pridedamas (Nr. TSE-33).
Posėdžio pirmininkė Nijolė Dirginčienė informavo, kad kitas Tarybos posėdis numatomas kovo 26 d. bei pasveikino Tarybos narius su artėjančia Vasario 16-ąja.

